మారుతీలో తాత్కాలిక ఉద్యోగాల తగ్గింపు
Maruti Suzuki
న్యూఢిల్లీ: వాహన తయారీ దిగ్గజం మారుతీ సుజుకీ కార్ల విక్రయాలు తగ్గిపోవడంతో తాత్కాలిక ఉద్యోగుల సంఖ్యను తగ్గించుకొంది. కాగా ఖర్చులు తగ్గించుకునే చర్యల్లో భాగంగా ఈ నిర్ణయం తీసుకొంది. దేశంలో సగానికి పైగా ఆటోమొబైల్‌ పరిశ్రమలు తీవ్ర సమస్యలను ఎదుర్కొంటున్నాయి. గత పదేళ్లలో ఎన్నడూ లేనంతగా అమ్మకాలు పడిపోవడంతో కొలువుల కోత తప్పలేదు. ఈ కోత విషయాన్ని మారుతీ ఒక ఆంగ్ల వార్తా సంస్థకు వెల్లడించింది. జూన్‌ 30 నాటికి కంపెనీ 18,845 మందిని నియమించుకోగా.. వీరిలో 6 శాతం 1,181 మందిని తగ్గించుకొంది. ఏప్రిల్‌ నుంచి ఉద్యోగాల కోతను వేగవంతం చేసినట్లు పేర్కొంది. దీంతోపాటు కొత్త ఉద్యోగులను తీసుకోవడాన్ని కూడా నిలిపివేసింది. తాము పర్మినెంట్‌ ఉద్యోగులను తగ్గించుకోలేదని మారుతీ వెల్లడించింది.
తాజా జాతీయ వార్తల కోసం క్లిక్‌ చేయండి: https://www.vaartha.com/news/national/